Културен комплекс Леднице-Валтице

Парковият комплекс Леднице-Валтице (чешки:Lednicko-valtický areál, на английски: Lednice-Valtice Cultural Landscape) e природно-културен комплекс, разположен върху площ от 283,09 km² в Чехия, Южноморавски край между градовете Брецлав и Микулов. Парковият комплекс е регистриран монумент от списъка на Световното наследство на UNESCO и се намира до друг защитен район – биосферния резерват Палава. Това са най-близко разположените един до друг обекти на UNESCO в света. История и устройство През 1249 г. замъкът Леднице е придобит от Дом Лихтенщайн и остава тяхна собственост и предпочитана резиденция до 1939. През този период районът около замъка и около градчето Валтице е пищно благоустроен и е наричан „Градината на Европа“. След 1715 двете селища са свързни с т.нар. Авеню Безруч и са образувани няколко езера, а пространството между тях и река Дия е залесено с борова гора. Лихтенщайните не подкрепят нацистите и през 1939, след Анексирането на Судетската област Леднице-Валтице е конфискуван, а благородната фамилия е прогонена във Вадуц. След Втората световна война чехословашкото комунистическо правителство отказва да върне имението на Лихтенщайните и го запазва като държавна собственост. Дори след Нежната революция опитите на фамилията да се върне в Леднице са безуспешни, като получават отказ и от демократичното правителство. Освен замъците, на територията на имението има още няколко пръснати сгради и павилиони, често използвани като ловни хижи: Колонада Райсна (German: Reistna) – глориета на хълма над Валтице, строена между 1810 и 1820 г. Лятна къща Белведере Ловна среща (Храм на Диана) – ловен павилион, построен след 1810. Параклис на Свети Хуберт (Kaple svatého Huberta) – разположена в борова гора неоготическа колонада, посветена през 1850 закрилника на ловците. Граничния дом (Hraniční zámeček) – построена след 1820 сграда на старата граница между Долна Австрия и Моравия. Храмът на Трите Грации (Tři Grácie) – полукръгла галерия със статуи на Музите и Харитите – 1820 Езерния дом (Rybniční zámeček) Нови двор (German: Neuhof, Nový dvůr) – ферма от 1809, използявана за овцевъдство, днес конезавод. Аполонов храм (Apollónův chrám) – крайезерна ловна хижа. Ловен дом (Lovecký zámeček) – 1806. Йоаново градище (Janův hrad, Janohrad) – изкуствено създадени руини от 1810. Минарето – 62-метрова обсерватория в мавритански стил от 1804, позволяваща оглед на целия комплекс до Карпатите при добро време. Обелиск – мемориал, издигнат по повод Договора от Кампо Формио, 1798. Езичницата – ловна хижа в стил Ампир от 1812, днес част от градския музей на Брецлав. Нози името си от близките археологически находки от времето на Великоморавия. Въжетатана чешки: Lány – ловна хижа в стил Ампир. Съхранение Паркът и консерваторията са включени през 1998 в световната програма за монументите поради влошаващото им се материално състояние с подкрепата на American Express. Фотогалерия Бележки Източници Kordiovský, Emil – Klanicová Evženie (eds.), Město Břeclav, Muzejní a vlastivědná společnost, Brno (2001). Památkový ústav v Brně: text on the reverse of a tourist map, Shocart, Zlín (1998). Външни препратки World Monuments Fund, Conservation & Economic Enhancement Plan for Valtice Zamek & its Environs, 1993. Архив на оригинала от 2011-05-16 в Wayback Machine. World Monuments Fund, Conservation & Economic Enhancement Plan for Lednice Zamek & its Environs, 1995. Архив на оригинала от 2011-05-16 в Wayback Machine. Lednice-Valtice Areal Архив на оригинала от 2011-06-15 в Wayback Machine.(Czech)